**Agitaţii matinale**

*Florin T. Roman*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

După-o noapte lungă, neagră, ce acum s-a isprăvit,

Dintre dealuri se ridică soarele cel mult iubit,

Radiind lumina-i lină peste-ntregul peisaj

Şi trezind totul la viaţă, ca-într-o lume de miraj.

Florile din adormire capul înspre cer ridică,

Scuturându-se de rouă, care de pe frunze pică

Pe covorul moale, verde, aşternut peste pământ,

Ţesut din fire de iarbă de al verii dulce vânt.

O albină hărnicuţă s-a sculat de dimineaţă

Şi-a plecat cu o găleată de miere, s-o vândă-n piaţă;

După-un firicel de iarbă o furnică face baie

Într-un stropicel de rouă ce-a căzut de pe o floare.

Regimentul de albine, la poruncă de regină,

A plecat la vânătoare de polen, într-o grădină,

Iar o gâză supărată că din somn a fost trezită

O ceartă fără temei pe o soră rătăcită.

Jos, la umbra unui crin, un trântor se odihneşte

Îmbătat de mireasma ce-n aer se răspândeşte.

Totu-n jur tresaltă vesel, totul se scaldă-n lumină:

Dimineaţa prevesteşte o zi caldă şi senină.

Din albumul "Ghiduşii de adolescent"

- 10 februarie 1985 -